ད་སྐྱག་པར་ལག་པ་འཆང་ན་སྐྱག་དྲི་མ་ཏོག་ག་རེ་ཡོད།སྐལ་རྡོར་སྐྱག་པ་རེད།བློ་སེང་གི་གྲོགས་པོ་རེད་མ་ཏོག་ད་མིན་སྒྲིག་འཛུགས་ཞིག་གི་གནད་ཡོད་མི་སྣ་བྱེད་རྒྱུའི་ཆ་རྐྱེན་གཅིག་ཀྱང་མེད།ཁོ་ལ་ཡོད་པ་དེ་དངུལ་རེད།བྱས་ཙང་བློ་སེང་གིས་སྲིད་སྐྱོང་འོས་བསྡུའི་ཁྱབ་བསྒྲགས་ཆེད་ཁོའི་དངུལ་བེད་སྤྱོད་ཡག་པོ་བཏང་ཡོད།ད་བློ་སེང་གིས་སྐལ་རྡོར་ལས་སྣེ་འདྲ་མིན་ཞིག་སྤྲད་ནས་དྲིན་ལན་འཇལ་ཐབས་བྱེད་བཞིན་ཡོད།བདེན་པ་རེད།དངུལ་གི་འོག་ལ་ཚང་མ་གཡོག་པོ་རེད།སྲིད་སྐྱོང་མཁས་དབང་མིན་ཅན་པ་བློ་སེང་ཀྱང་ཀླད་མེད་འབྱོར་ལྡན་སྐལ་རྡོར་གྱི་བྲན་གཡོག་ལྟ་བུར་མ་འགྱུར་ཐབས་མེད་རེད།སྐལ་རྡོར་ལ་བློ་སེང་ལ་དགོས་རྒྱུའི་དྲིན་ཅན་ཨ་སྒོར་ཡོད།དེ་མིན་བློ་སེང་གིས་སྐལ་རྡོར་ལ་སྲིད་ཞུ་བ་རྣལ་མ་ཞིག་བྱེད་རྒྱུའི་ཆ་རྐྱེན་སྤུ་རྡོག་གཅིག་ཀྱང་མེད་པ་ཤེས་བཞིན་ཡོད།ཡིན་ཡང་སྟོབས་ལྡན་ཨ་སྒོར་འོག་ལ་མགོ་བཏགས་མ་ཞུ་ཐབས་མེད་རེད།